Module
Contents
Index 🔎︎

# Relácie

Tento príkaz otvorí okno Návrh vzťahu, kde je možné nastaviť vzťahy medzi rôznymi tabuľkami databázy.

Pomocou spoločných dátových polí je možné navzájom prepojiť tabuľky aktuálnej databázy. Kliknite na ikonu Nová relácia pre vytvorenie relácie alebo poľa jednoducho pretiahnite.

Pre prístup k tomuto príkazu...

In a database file window, choose Tools - Relationships

Táto funkcia je dostupná len ak pracujete s relačnou databázou.

Pokiaľ kliknete na príkaz Nástroje - Relácie, otvorí sa okno so všetkými existujúcimi reláciami medzi tabuľkami súčasnej databázy. Pokiaľ nie su určené žiadne relácie alebo chcete prepojiť iné tabuľky databázy, kliknite na ikonu Pridať tabuľky. Otvorí sa dialóg Pridať tabuľky, v ktorom je možné vybrať požadované tabuľky.

Vložiť tabuľky

Ak je otvorené okno Návrh relácie, nemožno vybrané tabuľky upravovať ani v návrhovom režime. To zaisťuje, že sa počas vytvárania relácií nezmenia tabuľky.

Vybrané tabuľky sa zobrazia v hornej časti okna návrhu. Okno tabuľky môžete zatvoriť pomocou miestnej ponuky alebo klávesou Delete.

### Presunutie tabuľky a zmena jej veľkosti

Tabuľky môžete usporiadať podľa svojich potrieb a zmeniť ich veľkosť. Ak chcete tabuľku posunúť, pretiahnite jej horný okraj na požadovanú pozíciu. Okno tabuľky zväčšíte alebo zmenšíte tak, že umiestnite kurzor myši na jeho okraj alebo roh a ťahaním myšou ho upravíte na požadovanú veľkosť.

## Primárny kľúč a iný kľúč

Pokiaľ chcete nastaviť reláciu medzi dvoma rôznymi tabuľkami, mali by ste určiť primárny kľúč, ktorý jasne identifikuje záznamy existujúcej tabuľky. Na primárny kľúč je možné sa odkazovať z iných tabuliek pri prístupe k údajom v tejto tabuľke. Všetky dátové polia odkazujúce na tento primárny kľúč sa označia ako externé kľúče.

Všetky dátové polia odkazujúce na primárny kľúč budú označené v okne tabuliek malým symbolom kľúča.

## Definovanie relácií

Všetky existujúce relácie sú zobrazené v okne relácií ako čiara spojujúca primárne a externé kľúče. Reláciu môžete pridať, keď pretiahnete pole z jednej tabuľky na pole inej tabuľky. Reláciu odstránite, keď ju vyberiete a stlačíte Delete.

Je tiež možné kliknúť na ikonu Nová relácia v hornej časti okna relácie a určiť vzťah medzi dvoma tabuľkami v dialógu Relácie.

Nová relácia

Ak používate LibreOffice ako rozhranie k relačnej databáze, v LibreOffice sa neukladá vytvorenie a zmazanie relácií do dočasnej pamäte, ale posiela sa priamo externej databázy.

Kliknutím na spojnicu je možné relácii priradiť vlastnosti. Otvorí sa dialóg Relácie.