Module
Contents
Index 🔎︎

# Práca s vrstvami

Kresby v LibreOffice Draw podporujú vrstvy.

## Výber vrstiev

Ak chcete vybrať vrstvu, kliknite na záložku s názvom požadovanej vrstvy v spodnej časti pracovnej plochy.

Ak chcete zmeniť vlastnosti vrstvy, dvakrát kliknite na záložku vrstvy.

## Skrytie vrstviev

1. Vyberte vrstvu a potom zvoľte Formát - Vrstva.

2. V oblasti Vlastnosti zrušte zaškrtnutie políčka Viditeľná.

3. Kliknite na OK.

Na záložke s menom vrstvy sa farba textu zmení na modrú.

Vrstvu môžete skryť alebo zobraziť ak kliknete na záložku vrstvy a súčastne podržíte stlačenú klávesu Shift.

## Zobrazenie skrytých vrstiev

1. Vyberte skrytú vrstvu a potom zvoľte Formát - Vrstva.

2. V oblasti Vlastnosti zvoľte zaškrtávacie políčko Viditeľná.

3. Kliknite na OK.

## Uzamknutie vrstiev

1. Vyberte vrstvu a potom zvoľte Formát - Vrstva.

2. V oblasti Vlastnosti zvoľte zaškrtávacie políčko Uzamknutá.

3. Kliknite na OK.

Objekty na uzamknutej vrstve nemôžete upravovať.

## Odomykanie vrstiev

1. Vyberte zamknutú vrstvu a zvoľte Formát - Vrstva.

2. V oblasti Vlastnosti zrušte zaškrtnutie políčka Uzamknutá.

3. Kliknite na OK.

Related Topics

O vrstvách

Vkladanie vrstiev

Presúvanie objektov na inú vrstvu