Module
Contents
Index 🔎︎

# Dim Statement

Deklaruje premennú alebo pole.

Ak sú premenné oddelené čiarkou (napr. DIM sPar1, sPar2, sPar3 AS STRING), je možné definovať len premenné Variant. Každú premennú definujte na samostatnom riadku.

    Dim sPar1 As String

    Dim sPar2 As String

    Dim sPar3 As String

Dim deklaruje miestne premenné v podprograme. Globálne premenné sa deklarujú príkazom PUBLIC alebo PRIVATE.

## Syntax:

    [ReDim]Dim NázovPremennej [(začiatok To koniec)] [As TypPremennej][, NázovPremenne2 [(začiatok To koniec)] [As TypPremennej][,...]]

## Paremetre:

NázovPremennej: Platný názov premennej alebo poľa.

Začiatok, Koniec: Číselné hodnoty alebo konštanty, ktoré definujú počet prvkov (PočetPrvkov = (koniec-začiatok) +1) a rozsah indexu.

Začiatok a Koniec môžu byť číselné výrazy, ak sa ReDim použije na úrovni procedúry.

TypPremennej: Kľúčové slovo určujúce dátový typ premennej.

Kľúčové slovo: Typ premennej

Bool: Boolovská premenná (True, False)

Currency: Premenná meny (mena so 4 desatinnými miestami)

Date: Dátumová premenná

Double: Premenná v plávajúcej rádovej čiarke (1,79769313486232 × 10E308 - 4,94065645841247 × 10E-324)

Integer: Celočíselná premenná (-32768 - 32767)

Long: Dlhá celočíselná premenná (-2 147 483 648 – 2 147 483 647)

Object: Objektová premenná (Poznámka: túto premennú možno následne definovať pomocou Set)

Single: Premenná v plávajúcej rádovej čiarke (3,402823 x 10E38 - 1,401298 x 10E-45).

String: Reťazec obsahujúci maximálne 64000 ASCII znakov.

[Variant]: Premenná typu Variant (obsahuje všetky typy, určuje sa v definícii). Pokiaľ nie je zadané kľúčové slovo, premennej sa automaticky priradí typ Variant, ak sa neuplatní príkaz DefBool až DefVar.

V jazyku LibreOffice Basic nemusíte premenné deklarovať explicitne. Avšak musíte pred použitím deklarovať pole. Premennú je možné deklarovať pomocou príkazu Dim a použiť čiarky na oddelenie niekoľkých deklarácií. Ak chcete deklarovať typ premennej, použite znak typovej deklarácie alebo zodpovedajúce kľúčové slovo.

LibreOffice Basic podporuje jedno- i viacrozmerné polia, ktoré sa definujú určeným typom premennej. Polia sú vhodné, ak chcete v programe použiť zoznam alebo tabuľku, ktoré chcete upravovať. Výhodou polí je, že k jednotlivým prvkom je možné pristupovať pomocou indexov, ktoré možno vyjadriť číselným výrazom alebo premennou.

Polia sa deklarujú príkazom Dim. Rozsah indexu možno definovať dvoma spôsobmi:

DIM text(20) as String REM 21 prvkov číslovaných od 0 do 20

DIM text(5 to 25) as String REM 21 prvkov číslovaných od 5 do 25

DIM text(-15 to 5) as String REM 21 prvkov (vrátane 0)

REM číslované od -15 do 5

Dvojrozmerné dátové pole

DIM text(20,2) as String REM 63 prvkov; od 0 do 20 úroveň 1, od 0 do 20 úroveň 2 a od 0 do 20 úroveň 3.

Pole je možné deklarovať ako dynamické, pokiaľ v podprograme, kde chcete s poľom pracovať, definujete rozmery pomocou príkazu ReDim. Všeobecne možno rozmery určiť len raz. Potom ich nemožno zmeniť. V podprograme je možné deklarovať pole pomocou ReDim. Rozmery je možné definovať len číselným výrazom. To zaručuje, že sú polia veľké len tak, ako je potrebné.

## Príklad:

    Sub ExampleDim1

    Dim sVar As String

    Dim iVar As Integer

        sVar = "Office"

    End Sub

    Sub ExampleDim2

    Dvojrozmerné dátové pole

    Dim stext(20,2) As String

    Const sDim as String = " Dimension:"

    For i = 0 To 20

        For ii = 0 To 2

            stext(i,ii) = str(i) & sDim & str(ii)

        Next ii

    Next i

    For i = 0 To 20

        For ii = 0 To 2

            MsgBox stext(i,ii)

        Next ii

    Next i

    End Sub