Module
Contents
Index 🔎︎

# InputBox Function

Zobrazí dialógové okno s výzvou umožňujúcou používateľovi zadať text do poľa. Vstup je priradený premennej.

Príkaz InputBox je vhodná metóda pre zadávanie textu v dialógu. Vstup potvrdíte kliknutím na OK alebo stlačením klávesy Enter. Vstup získate ako návratovú hodnotu funkcie. Ak zavriete dialóg pomocou Zrušiť, InputBox vráti reťazec nulovej dĺžky ("").

## Syntax:

    InputBox (Správa As String[, Titulok As String[, Prednastavený As String[, Pozícia_x As Integer, Pozícia_y As Integer]]]])

## Návratová hodnota:

Reťazec

## Parameter:

Správa: Reťazec, ktorý sa zobrazí ako správa v dialógovom okne.

Titulok: Reťazec, ktorý sa zobrazí v titulnej lište dialógu.

Predvolený: Reťazec, ktorý sa zobrazí v textovom poli ako predvolený, ak nie je zadaný vstup.

Pozícia_x: Celočíselný výraz, ktorý určuje vodorovné umiestnenie dialógu. Pozícia je absolútna súradnica a nevzťahuje sa k oknu aplikácie.

Pozícia_y: Celočíselný výraz, ktorý určuje zvislé umiestnenie dialógu. Pozícia je absolútna súradnica a nevzťahuje sa k oknu aplikácie.

Ak sú Pozícia_x a Pozícia_y vynechané, dialógové okno sa na obrazovke vycentruje. Pozícia sa určuje v twipoch.

## Príklad:

    Sub ExampleInputBox

    Dim sText As String

        sText = InputBox ("Zadaj heslo:","Drahý používateľ")

        MsgBox ( sText , 64, "Zopakuj heslo")

    End Sub